Exomesiac

Exomesiac alebo extrasolárny mesiac je prirodzená družica, ktorá obieha okolo exoplanéty alebo iného astronomického objektu mimo slnečnej sústavy.

 Objavy 
Pravdepodobne prvým objaveným exomesiacom je Kepler-1625b I obiehajúci okolo planéty Kepler-1625b. Jeho veľkosť a hmotnosť je porovnateľná s Neptúnom. Ide o hypotézu, ktorá vychádza z tranzitných pozorovaní (aj s pomocou Hubblovho vesmírneho ďalekohľadu). Samotní autori uvádzajú, že dáta sú z jedného pozorovania a prítomnosť mesiaca treba ďalej pozorovať a overiť.

Ďalší pravdepodobný kandidát bol prezentovaný v auguste 2019. Môže ísť o vulkanicky aktívny exomesiac v systéme WASP-49b. 

 Referencie 

 Iné projekty 

Kategória:Mesiace planét
Kategória:Hypotetické astronomické objekty